ປັກກິ່ງປະຕິເສດ ຂໍ້ສະເໜີໄກ່ເກ່ຍຂອງສະຫະລັດ
ຈີນໄດ້ປະຕິເສດຕໍ່ຂໍ້ສະເໜີຂອງສະຫະລັດ ທີ່ຈະຊ່ອຍໄກ່ເກ່ຍ ລະຫວ່າງປັກກິ່ງກັບໂຕກຽວນັ້ນ ໂດຍເວົ້າວ່າມັນເປັນເລຶ້ອງ ຂອງສອງຝ່າຍ.
ຈີນໄດ້ປະຕິເສດຕໍ່ຂໍ້ສະເໜີຂອງສະຫະລັດທີ່ຈະຊ່ອຍໄກ່ເກ່ຍລະຫວ່າງປັກກິ່ງແລະໂຕກຽວ ໂດຍເວົ້າວ່າການຂັດແຍ້ງຂອງຕົນກັບຍີ່ປຸ່ນກ່ຽວກັບເລື່ອງໝູ່ເກາະ ນັ້ນ ຄວນຈະໄດ້ຮັບການ ແກ້ໄຂລະຫວ່າງປະເທດທັງສອງ ໂຄສົກກະຊວງການຕ່າງປະເທດຈີນທ່ານ Ma Zhaoxu ກ່າວຕໍ່ພວກນັກຂ່າວ ໃນວັນອັງ ຄານມື້ນີ້ ກ່ຽວກັບການສະເໜີຂອງສະຫະລັດທີ່ຈະເປັນເຈົ້າພາບຈັດ ການພົບປະ 3 ຝ່າຍ ເພື່ອເຈລະຈາຫາລືກ່ຽວກັບໝູ່ເກາະທີ່ຍີ່ປຸ່ນໄດ້ຈັບກັບຕັນເຮືອປະມົງຈີນໃນເດືອນ ກັນຍາຜ່ານມາ ທ່ານ Ma ເວົ້າວ່າ ການສະເໜີແນະດັ່ງກ່າວນີ້ແມ່ນເປັນຄວາມຄິດຂອງສະຫະລັດແຕ່ພຽງ ຝ່າຍດຽວ ແລະການຂັດແຍ້ງທີ່ວ່ານີ້ແມ່ນເປັນເລື່ອງລະຫວ່າງສອງປະເທດທໍ່ນັ້ນ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ທີ່ພວມຢູ່ໃນລະ ຫວ່າງການຢ້ຽມຢາມເຂດເອເຊຍກ່າວທີ່ປະເທດມາເລເຊຍວ່າ ຂໍ້ສະເໜີ ດັ່ງກ່າວນີ້ຍັງມີ ຜົນຢູ່ແລະບໍ່ແມ່ນກ່ຽວກັບບັນຫາຂັດແຍ້ງເລື່ອງດິນແດນທໍ່ນັ້ນ ທ່ານນາງເວົ້າວ່າຈີນແລະ ຍີປຸ່ນຍັງມີຫຼາຍໆບັນຫາທີ່ຄວນຈະສົນທະນາຫາລືກັນ